時宰生日詩五首  其五
作者：周紫芝
朝代：宋

paragraphs: 魯人用真儒，齊田歸鄆讙。
當時號聖相，晏語甚眧煥。
往者遭承平，燕安嗟久玩。
三綱既已解，四海兵幾半。
天戈不忍揮，胡騎忽雲散。
功高陋古今，事易止朝旦。
方知今相聖，難復與魯辨。
世罕班馬流，無言可稱贊。
願公守成勳，寶歷慶千萬。
蕪詞不足錄，至意良可獻。